*Palverännak jalgratastel ja autodega, laupäeval, 18.05 2024a.*

*Külastame Märjamaa, Kirbla ja Lihula kirikuid. Samuti ristub meie matkatee vana kitsarööpalise raudteetammiga. Aastatel 1931 – 1968 toimiv Rapla – Virtsu raudtee.*

*Lääne – Nigula kogudusel on traditsiooniks saanud teha kevadel ja sügisel jalgrattamatk. Kevadine eesmärk on tutvuda Lääne Praostkonna kirikutega, kuulda nende ajaloost ja koguduse elust praegu. Veeta oikumeenilise matka käigus ilus ja sportlik kevadpäev, saada teadmisi ja uusi sõpru teistest kogudustest. Osaleda saavad kõik soovijad, kes rattaga ei sõida või läbivad osa sellest maast. Autodesse paigutame kõik. Ratturitel on kohustuslik turvavarustus, teekonda saadab ohutusauto, mis on varustatud järelkäruga, kuhu saab paigutada rattad ja isiklikud asjad. Olemas seal esmaabivarustus. Ränduritel kaasa võtta hea tuju ja veepudelid, väike snäkk taskus.*

*18.05 kohtume kell 8.30 Lääne – Nigula pastoraadi ees. Aeg varustuse pakkimiseks järelkärusse ja autodesse.*

*Kl. 8.45 Palvus teekonnale.*

*Kõigile kaasa teekonnale piiblimõtisklused.*

*„ Inimese tee ei olene temast enesest, ei ole ränduri käes juhtida oma sammu“ Jr 10 : 23*

*Kl. 9.00 Teekonna alustamine, läbida tuleb autodega 57.km Märjamaale. Väikese vahepeatuse teeme Sipal, sealse ohvripärna juures kl. 9.30. kl. 9.45 sõidame edasi.*

*Meiega saab liituda ka Märjamaal.*

*Kl. 10.00 peaksime jõudma Märjamaa kirikusse kus toimub väikene ekskursioon, tutvume kiriku ja selle ajalooga, tänapäevaga.*

*Kl. 10.40 ongi aeg valmistuda ratturitel stardiks. Esimese teekonna pikkus on 22 km. Vana – Vigalasse. Start 11.00*

*Autodes kaasteelistega sõidame vaatama Jumalaema Kaitsmise Kirikut (õigeusk) ja asume ka Vana – Vigala poole teele. Teel läbime Tammede allee ja suundume vana raudteetammi juurde, kus on alles raudteejaam ja veetorn. Edasi vanasse mõisaparki, kus võimalus teha 1,5 km. loodusmatk. Mõis kuulus Uexküllidele, vana hoone ei ole säilinud, 1772a. toimus seal maalihe ja mõisahoone libises jõkke. Käime ka Näljamüüri juures.*

*Kl. 12.15 ootame rattureid Vana – Vigalasse.*

*Kes ei soovi enam jätkata teekonda rattaga, saab võimaluse pakkida ratta järelkärusse ja jätkab autos kaasteelisena.*

*Kl. 12.30 alustame teekonda Kirblasse Vahekaugus on 21 km.*

*Autodega jõuame sinna varem ja katame laua lõunasöögiks.*

*Lõunasöök kl. 13.30 Kirblas.*

*Ühine puhkepaus, toiduosadus, muljetamine, tutvumine.*

*Rataste pakkimine, kes enam ei soovi jätkata, sõidetud on ratastel 51 km.*

*Kl. 15.00 Kirbla kiriku ekskursioon.*

*Kl. 15.30 jätkame teekonda Lihulasse. Vahekaugus 10 km. Umbes 7 km tuleb sõita Virtsu – Kuressaare maanteed. Ohutuse tagamiseks sõidavad 2 autot veel kaasa.*

*Autodega osalejatega jõuame 15.50 Lihula Lossivaremete juurde. Väikene ringkäik.*

*16.15 Lihula Nelipühi koguduse külastus.*

*Lihula kiriku juurde jõudnud ratturid pakivad oma varustust autokärusse.*

*Kl. 17.00 kirikuekskursioon Lihula kirikus ja õhtupalvus.*

*Kl. 18.00 Alustame kojusõitu. Vahekaugas Lääne Nigulaga 50 km. Tagasi kodus u. 18.45*

*„Armasta Issandat, oma Jumalat…..Armasta ligimest nagu iseennast“ Mk 12 : 29 – 31*

*„…..kes ei armasta oma venda, keda ta näeb, ei suuda armastada Jumalat, keda ta ei ole näinud.“ 1Jh 4 : 20*

*Olge hoitud ja suur tänu osalejatele!*

*Registreerid saab aadressidel:* *agneviilma@gmail.com*

*kristo.hudsi@eelk.ee*

 *laane-nigula@eelk.ee*